stanford-oval/wikipedia huggingface dataset:
คำเตือนมิแรนดา

หน้าของต้นฉบับตัวเขียน (manuscript) ที่เขียนโดยประธานศาลสูงสุดสหรัฐ เอิร์ล วอร์เรน เกี่ยวกับการตัดสินคดีมิแรนดา v. แอริโซนา หน้านี้สร้างข้อกำหนดเบื้องต้นของ "คำเตือนมิแรนดา"
ในสหรัฐ คำเตือนมิแรนดา (อังกฤษ: Miranda warning) เป็นหนึ่งในประเภทของการแจ้งเตือนที่ประกาศโดยตำรวจตามแบบแผนต่อผู้ต้องสงสัยความผิดอาญาในการคุมขังของตำรวจ (หรือในระหว่างการสอบปากคำภายใต้การควบคุมตัว) แจ้งให้ทราบถึงสิทธิที่จะไม่ให้การและการคุ้มครองจากการกระทำที่อาจทำให้ตนต้องรับผิดทางอาญา กล่าวคือสิทธิที่จะปฏิเสธการตอบคำถามหรือให้ข้อมูลแก่เจ้าหน้าที่ผู้บังคับใช้กฎหมายหรือเจ้าหน้าที่อื่นใดแม้จะได้รับการคุ้มครองเป็นปกติอยู่แล้ว  สิทธิเหล่านี้มักเรียกว่าสิทธิมิแรนดา (อังกฤษ: Miranda rights) ความมุ่งหมายของการแจ้งเตือนนี้คือการรักษาไว้ซึ่งความสามารถในการรับไว้เป็นหลักฐานของคำให้การ (admissibility of their statements) ที่ให้ไว้ระหว่างการสอบปากคำภายใต้การควบคุมตัวในการดำเนินคดีอาญา
ถ้อยคำที่ใช้ในคำเตือนมิแรนดา ได้มาจากคดีศาลสูงสุดสหรัฐระหว่างมิแรนดากับแอริโซนา ถ้อยคำจำเพาะที่ใช้แจ้งเตือนแตกต่างกันไปตามเขตอำนาจ แต่คำเตือนจะพิจารณาได้ว่าเหมาะสมต่อเมื่อสิทธิของจำเลยเป็นที่ปรากฏอย่างถูกต้อง ภายใต้ขอบเขตว่าการสละสิทธิ (waiver) ที่แจ้งให้ทราบของจำเลยนั้นเป็นที่รับรู้, โดยสมัครใจ และมีสติปัญญา เจ้าหน้าที่อาจใช้ถ้อยคำเพื่อแจ้งเตือนอย่าง:
คุณมีสิทธิที่จะไม่ให้การ สิ่งใดที่คุณพูดอาจนำไปใช้ปรักปรำคุณในศาล คุณมีสิทธิที่จะปรึกษากับทนายความเพื่อขอคำแนะนำก่อนที่พวกเราจะถามคำถามคุณ คุณมีสิทธิที่จะมีทนายความอยู่กับคุณระหว่างการซักถาม ถ้าคุณไม่สามารถจ้างทนายความได้ [เรา]จะแต่งตั้งทนายความสำหรับคุณได้ก่อนการซักถามหากคุณต้องการ หากคุณตัดสินใจที่จะตอบคำถามตอนนี้โดยไม่มีทนายความ คุณมีสิทธิที่จะหยุดตอบ[คำถาม]ได้ทุกเมื่อ
คำเตือนมิแรนดา เป็นส่วนหนึ่งของกฎเชิงป้องกันการพิจารณาความอาญา (preventive criminal procedure rule) ที่ผู้บังคับใช้กฎหมายจำเป็นต้องปฏิบัติตามเพื่อปกป้องบุคคลที่ตกเป็นผู้คุมขังและเป็นเป้าต่อการตอบคำถามโดยตรงหรือการกระทำใด ๆ ในทำนองเดียวกันจากการละเมิดสิทธิการแก้ไขเพิ่มเติมครั้งที่ 5 (Fifth Amendment right) และการบังคับให้ผู้ต้องหาสารภาพ ในคดีระหว่างมิแรนดากับแอริโซนา ศาลสูงสุดตัดสินว่าคำให้การที่อาจทำให้ต้องรับผิดที่ได้มาจากผู้ต้องสงสัยซึ่งไม่ได้รับการแจ้งว่าสิทธิเหล่านี้ละเมิดการแก้ไขเพิ่มเติมครั้งที่ 5 และ การแก้ไขเพิ่มเติมครั้งที่ 6 ว่าด้วยสิทธิที่จะปรึกษา ผ่านการรวมและบรรจุสิทธิเหล่านี้ในกฎหมายรัฐ ด้วยเหตุนี้ หากเจ้าหน้าที่บังคับใช้กฎหมายปฏิเสธที่จะประกาศคำเตือนมิแรนดา แก่บุคคลภายใต้การควบคุมตัว พวกเขาอาจสอบปากคำบุคคลนั้นและกระทำการใด ๆ ตามสิ่งที่ได้มาจากการสอบปากคำ แต่โดยทั่วไปจะไม่สามารถนำคำให้การของบุคคลดังกล่าวไปใช้เป็นหลักฐานปรักปรำในการพิจารณาคดีได้
ในวันที่ 23 มิถุนายน ค.ศ. 2022 ศาลสูงสุดสหรัฐ ลงมติหกต่อสามในการตัดสินคดีเวกา v. เทโก [en] ว่าตำรวจอาจไม่ต้องถูกฟ้องจากการไม่ประกาศคำเตือนมิแรนดา
สองทรนงไม่ยอมให้โลกทรยศ

| สองทรนงไม่ยอมให้โลกทรยศ |
| --- | --- |

กำกับ: ตู้ ฉีฟง
เขียนบท: ซีถู จิ่นหยวน หยู ไหนไห่ มิลกีเวย์ ครีเอทีฟทีม
อำนวยการสร้าง: ตู้ ฉีฟง เหวย เจียฮุย
นักแสดงนำ: หลี่หมิง หลิว ชิงหวิน
กำกับภาพ: เจิ้ง เจ้าเฉียง
ตัดต่อ: เฉิน จื้อเว่ย
ดนตรีประกอบ: เรย์มอนด์ หว่อง
ผู้จัดจำหน่าย: ฟิล์มซิตีคอมพานีลิมิเต็ด
วันฉาย: 30 กันยายน ค.ศ. 1998
ความยาว: 86 นาที
ประเทศ: ฮ่องกง
ภาษา: จีนกวางตุ้ง
ทำเงิน: 6,360,165.00 ดอลลาร์ฮ่องกง
สองทรนงไม่ยอมให้โลกทรยศ (จีน: 真心英雄; อังกฤษ: A Hero Never Dies; ความหมายของชื่อต้นฉบับ: True Heart Hero) เป็นภาพยนตร์ฮ่องกงแนวแอ็คชันอาชญากรรม-ดรามา จัดฉายครั้งแรกใน ค.ศ. 1998 และเป็นภาพยนตร์เรื่องแรกของมิลกีเวย์อิเมจที่กำกับโดยตู้ ฉีฟง
ภาพยนตร์ชุดดังกล่าวนำแสดงโดยหลี่หมิง และหลิว ชิงหวิน สองทรนงไม่ยอมให้โลกทรยศ เป็นภาพยนตร์ที่ว่าด้วยการนองเลือดของตัวเอกโดยมีมิตรภาพและการแข่งขันอยู่ระหว่างทั้งสองฝ่าย ท่ามกลางสงครามระหว่างแก๊ง ภาพยนตร์ชุดดังกล่าวได้รับการเปรียบเทียบกับภาพยนตร์ฮ่องกง ค.ศ. 1986 คือ โหด เลว ดี ที่ผู้ชายทั้งสองคนถูกทรยศโดยเจ้านายของพวกเขา
เนื้อเรื่องย่อ

แจ็ค (รับบทโดยหลี่หมิง) เดินทางมายังประเทศไทย เพื่อเยี่ยมเจ้านาย เขาได้แวะหาหมอดูชาวไทย ซึ่งได้ทำนายว่าเขาจะตายในไม่ช้า แจ็คบอกว่าหมอดูทำนายผิดแล้วยิงปืนใส่เท้าของหมอดูด้วยความไม่พอใจ ในช่วงเวลาเดียวกันนี้ มาร์ติน (รับบทโดยหลิว ชิงหวิน) ผู้เป็นลูกน้องของหัวหน้าแก๊งมาเฟียคนละฝ่าย ได้ทำการพาพรรคพวกของตนบุกไปยังบ้านไม้ที่หัวหน้าของแจ็คซ่อนตัวอยู่ ทั้งสองฝ่ายปะทะกันอย่างดุเดือด ต่อมาทุกคนในบ้านไม้หลังนี้เสียชีวิตลง โดยเหลือแต่เพียงแจ็คกับมาร์ติน
เมื่อเดินทางกลับไปยังฮ่องกง แจ็คได้พบกับมาร์ตินซึ่งเป็นคู่ปรับเก่า ทั้งคู่ได้ประชันฝีมือด้วยทำลายแก้วไวน์ในบาร์โดยไม่ใช้อาวุธ
ต่อมา ทั้งคู่ถูกเจ้านายของตนหักหลัง ทั้งยังสูญเสียคนรักของตน นอกจากนี้ ฝ่ายมาร์ตินสูญเสียขาทั้งสองข้าง และมีความต้องการที่จะล้างแค้น แต่ไม่สำเร็จ เขาถูกยิงโดยสมุนของแก๊งมาเฟีย เมื่อแจ็ครับรู้ จึงพาร่างของแจ็คมาล้างแค้นโดยบุกไนท์คลับที่เหล่าร้ายตั้งรับอยู่ แล้วเรื่องราวทั้งหมดได้เป็นตำนานเล่าขานสืบมา
เพลงประกอบภาพยนตร์

ภาพยนตร์ชุดดังกล่าวมีเพลงประกอบเป็นทำนอง เพลงสุกี้ยากี้ ที่ชาวไทยคุ้นเคย โดยมีนักร้องหญิงขับร้องเป็นภาษาอังกฤษ ในฉากบาร์ และช่วงท้ายของเรื่อง
รายชื่อนักแสดง

หลี่หมิง รับบทเป็น แจ็ค
หลิว ชิงหวิน รับบทเป็น มาร์ติน
แหล่งข้อมูลอื่น

สองทรนงไม่ยอมให้โลกทรยศ ที่อินเทอร์เน็ตมูวีเดตาเบส
Hong Kong Cinemagic entry เก็บถาวร 2013-07-21 ที่ เวย์แบ็กแมชชีน
สังเวียนเดือด

| สังเวียนเดือด |
| --- | --- |
ใบปิดภาพยนตร์
กำกับ: แอนทวอน ฟูควา
เขียนบท: เคิร์ต ซัทเทอ
อำนวยการสร้าง: ทอดด์ แบล็ก   เจสัน บลูเมนธา   สตีฟ ทิช   ปีเตอร์ ริช   อลัน ริช   แอนทวอน ฟูควา   เจอร์รี่ เย
นักแสดงนำ: เจค จิลเลินฮาล   ฟอเรสต์ วิตเทกเกอร์   ราเชล แม็กอดัมส์
ตัดต่อ: เมาโร่ ฟิคาเร
ดนตรีประกอบ: เจมส์ ฮอร์เนอร์
ผู้จัดจำหน่าย: บริษัท ไวน์สไตน์
วันฉาย: 24 กรกฎาคม พ.ศ. 2558 (อเมริกา)   23 กรกฎาคม พ.ศ. 2558 (ไทย)
ความยาว: 123 นาที
ประเทศ: สหรัฐอเมริกา 
ภาษา: อังกฤษ
ทุนสร้าง: 25 ล้านดอลลาร์สหรัฐ
ทำเงิน: 91.6 ล้านดอลลาร์สหรัฐ
สังเวียนเดือด (อังกฤษ: Southpaw) เป็นภาพยนตร์อเมริกันแนวดราม่ากีฬา ที่ออกฉายในปี ค.ศ. 2015 กำกับโดยแอนทวอน ฟูควา และเขียนโดยเคิร์ต ซัทเทอ นำแสดงโดย เจค จิลเลินฮาล, ฟอเรสต์ วิตเทกเกอร์ และราเชล แม็กอดัมส์ จัดจำหน่ายโดยบริษัท ไวน์สไตน์
เนื้อเรื่อง

บิลลี่ โฮป (เจค จิลเลนฮาล) นักมวยผู้ยิ่งใหญ่ที่กำลังอยู่บนจุดสูงสุดของอาชีพ แต่แล้ววันหนึ่ง เขาก็ต้องสูญเสียภรรยาสุดที่รัก มอรีน (ราเชล แม็กอดัมส์) อย่างไม่มีวันกลับ ซ้ำร้ายเขาต้องสูญเสียสิทธิ์การเลี้ยงดูลูกสาวตามกฎหมายเนื่องจากพฤติกรรมก้าวร้าวของเขาเอง โลกที่เขาสร้างมากับมือเหมือนพังทลายไปต่อหน้าต่อตา แต่ชีวิตก็ยังมีความหวังที่จะกลับคืนวงการ เขาจึงมุ่งมั่นฝึกฝนโดยมี ไททัส (ฟอเรสท์ วิทเทคเกอร์) เป็นเทรนเนอร์และสู้สุดใจเพื่อชื่อเสียงและทวงศักดิ์ศรีของคนเป็นพ่อให้ได้
นักแสดง

เจค จิลเลินฮาล รับบทเป็น บิลลี่ โฮป
ฟอเรสต์ วิตเทกเกอร์ รับบทเป็น ไททัส
ราเชล แม็กอดัมส์ รับบทเป็น มอรีน โฮป
นาโอมี แฮร์ริส รับบทเป็น แองเจล่า ริเวร่า
วิคเตอร์ ออร์ติซ รับบทเป็น ราโมนส์
เคอร์ติส เจมส์ แจ๊คสัน รับบทเป็น จอร์แดน เมน
มิเกล โกเมซ รับบทเป็น มิเกล "เมจิก" เอสโกบาร์
อูน่า ลอว์เรนซ์ รับบทเป็น เลย์ล่า โฮป
โบ แนป รับบทเป็น จอน
ริต้า โอรา รับบทเป็น มาเรีย เอสโกบาร์
แคลร์ โฟลีย์ รับบทเป็น อลิซ
สกายแลนด์ บรูคส์ รับบทเป็น ฮ็อพปี้
มัลคอล์ เมย์ รับบทเป็น เกบ
จิม แลมบ์เพล รับบทเป็น ตัวเขาเอง
รอย โจนส์ จูเนียร์ รับบทเป็น ตัวเขาเอง
เพลงประกอบภาพยนตร์

บทความหลัก: สังเวียนเดือด (เพลง)
เพลง Cry For Love ของภาพยนตร์ สังเวียนเดือด ท่วงทำนองต่าง ๆ ที่ปรากฏในภาพยนตร์ทั้งหมดนั้นได้ เจมส์ ฮอร์เนอร์ นักแต่งเพลงชั้นยอดแห่งวงการ (ผู้คว้ารางวัลออสการ์จากเพลงประกอบภาพยนตร์ ไททานิค) มาช่วยแต่งท่วงทำนองความเข้มข้นและดราม่า ซึ่งเพลง Cry For Love ก็เป็นเพลงสุดท้ายของเขา ก่อนที่จะเสียชีวิตในวันที่ 22 มิถุนายน ค.ศ. 2015 ด้วยอุบัติเหตุเครื่องบินตก
ต่อมาในเพลง Beast เป็นเพลงต้นฉบับของ Rob Bailey & The Hustle Standard กลุ่มศิลปินที่โด่งดังจากยูทูบ โดยเพลงนี้ถูกนำมารีมิกซ์ นอกจากนี้ยังได้ เอ็มมิเน็ม แรพเปอร์ชื่อดัง มาแต่งเพลงและร้องประกอบภาพยนตร์ให้ถึง 2 เพลง โดยเพลง Phenomenal เป็นเพลงแนวฮิปฮอปสูง ผสานกับความเข้มข้นของดนตรีที่ถ่ายทอดพลังที่ซ่อนเร้นของตัวละคร บิลลี่ โฮป เอาไว้ โดยเอ็มมิเน็ม เล่าถึงการแต่งเพลงนี้ไว้ว่า "มันต่างกับตอน 8 Miles พอควรเพราะครั้งนี้ผมต้องนึกตัวละครที่ เจค เป็นคนเล่น ไม่ใช่ตัวผมเองเหมือนใน 8 Miles โดยผมต้องทำให้แน่ใจว่าผมได้ใส่ทุกอารมณ์ทุกสถานการณ์ที่ตัวละครรู้สึกลงไปครบถ้วนโดยที่ตัวผมเองก็รู้สึกกับมันไปด้วย"
รางวัล

| รางวัล | สาขา | ผล | ผู้ได้รับการเสนอชื่อ |
| --- | --- | --- | --- |
| แบล็ครีลอวอร์ดส | ผู้กำกับยอดเยี่ยม | เสนอชื่อเข้าชิง | แอนทวอน ฟูควา |
| แบล็ครีลอวอร์ดส | นักแสดงสมทบชายยอดเยี่ยม | เสนอชื่อเข้าชิง | ฟอเรสต์ วิตเทกเกอร์ |
| จูปิเตอร์ อวอร์ดส | นักแสดงนำชายยอดเยี่ยมนานาชาติ | เสนอชื่อเข้าชิง | เจค จิลเลินฮาล |
| โกลเด้นรีลอวอร์ดส | ตัดต่อเสียงยอดเยี่ยม | เสนอชื่อเข้าชิง | เมาโร่ ฟิคาเร |
| อิมเมจ อวอด์ส | นักแสดงสมทบชายดีเด่น | เสนอชื่อเข้าชิง | ฟอเรสต์ วิตเทกเกอร์ |
| สมาคมนักวิจารณ์ภาพยนตร์วอชิงตันดีซี | นักแสดงเด็กยอดเยี่ยม | เสนอชื่อเข้าชิง | อูน่า ลอว์เรนซ์ |
สไปเดอร์แมน: โน เวย์ โฮม
นักแสดง

ทอม ฮอลแลนด์ เป็น ปีเตอร์ ปาร์คเกอร์ / สไปเดอร์แมน
เซ็นเดยา เป็น มิเชล "เอ็มเจ" โจนส์-วัตสัน
เบเนดิกต์ คัมเบอร์แบตช์ เป็น ดร. สตีเฟน สเตรนจ์
เจค็อบ บาเทลอน เป็น เน็ด ลีดส์
จอน แฟฟโรว์ เป็น แฮโรลด์ "แฮปปี" โฮแกน
เจมี ฟ็อกซ์ เป็น แมกซ์ ดิลลอน / อิเล็กโทร
วิลเลม เดโฟ เป็น นอร์แมน ออสบอร์น / กรีนกอบลิน
อัลเฟรด โมลินา เป็น ออตโต ออกเทเวียส / ดอกเตอร์ออกโทปุส
เบเนดิกต์ หว่อง เป็น หว่อง
โทนี เรฟโวโลรี เป็น ยูจีน "แฟลช" ทอมป์สัน
เมริซา โทเม เป็น เมย์ ปาร์คเกอร์
เจ. เค. ซิมมอนส์ เป็น เจ. โจนาห์ เจมสัน
ชาร์ลี ค็อกซ์ เป็น แมตต์ เมอร์ด็อก / แดร์เดวิล
แอนดรูว์ การ์ฟิลด์ เป็น ปีเตอร์ ปาร์คเกอร์ / สไปเดอร์แมน
โทบีย์ แมไกวร์ เป็น ปีเตอร์ ปาร์คเกอร์ / สไปเดอร์แมน
ทอม ฮาร์ดี้ เป็น เอ็ดดี้ บร็อค / เวน่อม
แหล่งข้อมูลอื่น

เว็บไซต์ทางการ
สไปเดอร์แมน: โน เวย์ โฮม ที่อินเทอร์เน็ตมูวีเดตาเบส
สไปเดอร์แมน: โน เวย์ โฮม ที่สยามโซน
สไปเดอร์แมน: โน เวย์ โฮม ที่ออลมูวี
สไปเดอร์แมน: โน เวย์ โฮม ที่รอตเทนโทเมโทส์
สไปเดอร์แมน: โน เวย์ โฮม ที่บ็อกซ์ออฟฟิศโมโจ
สไปเดอร์แมน: โน เวย์ โฮม ที่เมทาคริติก
เพลฟ

| เพลฟ플레이브 |
| --- | --- |
ที่เกิด: โซล, เกาหลีใต้
แนวเพลง: เคป็อป
ช่วงปี: 2023–ปัจจุบัน
ค่ายเพลง: วีลาสต์

สมาชิก:   โนอาห์  แบมบี้  เยจุน  อึนโฮ  ฮามิน 

เว็บไซต์: เว็บไซต์ทางการ
เพลฟ (เกาหลี: 플레이브, อักษรโรมัน: Plave) เป็นบอยแบนด์เสมือนจริงชาวเกาหลีใต้ ก่อตั้งโดยวีลาสต์ ปัจจุบันกลุ่มประกอบด้วยสมาชิก 5 คน ได้แก่ โนอาห์ แบมบี้ เยจุน อึนโฮ และฮามิน วงนี้เปิดตัวอย่างเป็นทางการในวันที่ 12 มีนาคม ค.ศ. 2023 ด้วยการเปิดตัวอัลบั้มเดี่ยวชุดแรกชื่อ Asterum
สมาชิก

โนอาห์ (노아)
แบมบี้ (밤비)
เยจุน (예준)
อึนโฮ (은호)
ฮามิน (하민)
ผลงานเพลง > ซิงเกิลอัลบั้ม

| เพลง | รายละเอียด | อันดับสูงสุดบนชาร์ท> KOR  | ยอดขาย |
| --- | --- | --- | --- |
| Asterum |  วางจำหน่าย: 12 มีนาคม ค.ศ. 2023  สังกัด: วีลาสต์  รูปแบบ: ซีดี, ดิจิตัลดาวน์โหลด, สตรีมมิง | 12 |  KOR: 75,000 |
เส้นประสาทเฟเชียล

| เส้นประสาทเฟเชียล หรือ เส้นประสาทสมองเส้นที่ 7  (Facial nerve) |
| --- | --- |
เส้นประสาทสมองเส้นที่ 7
รายละเอียด
ตัวระบุ
ภาษาละติน: nervus facialis
MeSH: D005154
นิวโรเนมส์: 551
TA98: A14.2.01.099
TA2: 6284
FMA: 50868
ศัพท์ทางกายวิภาคของประสาทกายวิภาคศาสตร์[แก้ไขบนวิกิสนเทศ]
เส้นประสาทเฟเชียล หรือ เส้นประสาทสมองเส้นที่ 7 (อังกฤษ: Facial nerve) เป็นหนึ่งในเส้นประสาทสมองจากจำนวนทั้งหมด 12 คู่ เส้นประสาทนี้ออกมาจากก้านสมองที่ระหว่างพอนส์และเมดัลลา ออบลองกาตา และทำหน้าที่ควบคุมกล้ามเนื้อแสดงสีหน้า และรับรสจากส่วนด้านหน้า 2/3 ของลิ้นและช่องปาก นอกจากนี้ยังทำหน้าที่เลี้ยงใยประสาทก่อนปมประสาทของพาราซิมพาเทติกไปยังปมประสาทของศีรษะและคออีกจำนวนมาก
เส้นทาง

เส้นประสาทเฟเชียลสามารถแบ่งออกได้เป็น 3 ส่วนใหญ่ๆ คือ ส่วนในกะโหลกศีรษะ (intracranial portion) ส่วนในกระดูกขมับ (intratemporal portion) และส่วนนอกกระดูกขมับ (extratemporal portion)
เส้นทาง > ส่วนในกะโหลกศีรษะ

ใยประสาทสั่งการของเส้นประสาทเฟเชียลเริ่มตั้งแต่บริเวณซีรีบรัล คอร์เท็กซ์ จนถึงใยประสาทขมวดเป็นเส้นประสาทเฟเชียลและออกจากสมองที่มุมซีรีเบลโลพอนทีน (cerebellopontine angle) สามารถแบ่งออกได้อีกเป็น 3 ส่วน ได้แก่
วิถีก่อนถึงเฟเชียล นิวเคลียส (supranuclear pathway)  ใยประสาทเริ่มจากบริเวณซีรีบรัล คอร์เท็กซ์ บริเวณลอนสมองไพรมารี มอเตอร์ คอร์เท็กซ์ (primary motor cortex) และลอนสมองโพสต์เซนทรัล (postcentral gyrus) ที่ทำหน้าที่ควบคุมใบหน้า แล้วไปทางวิถีประสาทคอร์ติโคบัลบาร์ (corticobulbar tract) ผ่านอินเทอร์นัล แคปซูลและก้านสมอง ใยประสาทส่วนใหญ่ข้ามฝั่งไปยังเฟเชียล นิวเคลียส (facial nucleus) ในก้านสมองด้านตรงข้าม ใยประสาทเหล่านี้ทำหน้าที่ควบคุมครึ่งบนและครึ่งล่างของใบหน้าด้านตรงข้ามกับใยประสาท ส่วนใยประสาทที่เหลือจะลงมายังเฟเชียล นิวเคลียสในก้านสมองด้านเดียวกัน ทำหน้าที่ควบคุมใบหน้าครึ่งบนของใบหน้าด้านเดียวกันกับใยประสาท
เฟเชียล นิวเคลียส (facial nucleus)  เป็นกลุ่มเส้นประสาทเฟเชียล อยู่บริเวณส่วนล่างของพอนส์ ใต้โพรงสมองที่สี่ มีสองข้าง โดยแต่ละข้างแบ่งออกเป็นครึ่งบนและครึ่งล่าง ครึ่งบนทำหน้าที่ส่งกระแสประสาทควบคุมกล้ามเนื้อครึ่งบนของใบหน้า เช่น กล้ามเนื้อออกซิปิโตฟรอนทาลิส กล้ามเนื้อหลับตา เป็นต้น ส่วนครึ่งล่างส่งกระแสประสาทควบคุมกล้ามเนื้อครึ่งล่างของใบหน้า
วิถีหลังเฟเชียล นิวเคลียส (infranuclear pathway)  ใยประสาทสั่งการวิ่งด้านใกล้กลางของแอบดิวเซนต์ นิวเคลียส (Abducens nucleus) และอ้อมออกทางด้านข้าง ผ่านระหว่างเฟเชียล นิวเคลียส และสไปนัล ไทรเจมินัล นิวเคลียส (Spinal trigeminal nucleus) ออกจากพอนส์ เข้าไปรวมกับใยประสาทรับความรู้สึก (ชื่อว่า เนอร์วัส อินเตอร์มีเดียส (nervus intermedius)) ที่บริเวณมุมซีรีเบลโลพอนทีน (cerebellopontine angle) ออกมาเป็นลำเส้นประสาทเฟเชียล ก่อนจะเข้าไปในกระดูกขมับ
เส้นทาง > ส่วนในกระดูกขมับ

เส้นประสาทเฟเชียลเข้าสู่ส่วนพีทรัสของกระดูกขมับ (Petrous portion of temporal bone) ผ่านทางปากรูประสาทหู (internal acoustic meatus) วิ่งคดเคี้ยวอยู่ภายในคลองประสาทเฟเชียล (facial canal) จนออกจากกระดูกขมับที่ช่องสไตโลมาสตอยด์ (stylomastoid foramen) แบ่งออกได้เป็น 4 ส่วน ได้แก่
Meatal portion ยาวประมาณ 5-12 มิลลิเมตร เป็นส่วนที่อยู่ในปากรูประสาทหู โดยมีเส้นประสาทที่วิ่งขนานไปด้วยกัน คือ เนอร์วัส อินเตอร์มีเดียส และเส้นประสาทหู (เส้นประสาทสมองเส้นที่ 8)
Labyrinthine portion ยาวประมาณ 3-5 มิลลิเมตร เป็นจุดเริ่มต้นของคลองประสาทเฟเชียล ปลายของส่วนนี้ขยายใหญ่เป็นปมประสาทเจนิคิวเลต (geniculate ganglion) ให้แขนงออกมาเป็นเส้นประสาทเกรทเทอร์ พีโทรซัล (greater petrosal nerve)
Tympanic portion หรือ Horizontal portion จากปมประสาทเจนิคิวเลต เส้นประสาทเฟเชียลจะวกกลับด้านหลังทำมุมประมาณ 90 องศา จากนั้นวิ่งตรงแล้ววกกลับลงล่างทำมุมประมาณ 95-125 องศาที่ตำแหน่งใต้หลอดครึ่งวงกลมอันข้าง (lateral semicircular canal) เหนือช่องรูปไข่ (oval window)
Mastoid portion หรือ Vertical portion ยาวประมาณ 13-15 มิลลิเมตร เส้นประสาทเฟเชียลส่วนนี้วิ่งลงไปจนออกจากกระดูกขมับที่ช่องสไตโลมาสตอยด์ ส่วนนี้มีแขนงออกมา 2 เส้นได้แก่ เส้นประสาทเลี้ยงกล้ามเนื้อสเตปีเดียส (Nerve to stapedius) และเส้นประสาทคอร์ดา ทิมพานี (Chorda tympani nerve)
เส้นทาง > ส่วนนอกกระดูกขมับ

หลังจากเส้นประสาทเฟเชียลออกจากช่องสไตโลมาสตอยด์ จะแตกแขนงออกมาเป็นเส้นประสาทโพสทีเรียร์ออริคิวลาร์ (posterior auricular nerve) เส้นประสาทเลี้ยงกล้ามเนื้อไดแกสตริกมัดหลัง (Posterior belly of Digastric) และกล้ามเนื้อสไตโลไฮออยด์ (Stylohyoid muscle) แล้ววิ่งผ่านกลางต่อมน้ำลายพาโรติดแบ่งต่อมน้ำลายเป็นกลีบผิว และกลีบลึก ในต่อมน้ำลายพาโรติดเส้นประสาทเฟเชียลจะแตกแขนงออกจำนวนมาก โดยตอนแรกแบ่งออกเป็นสองแขนงหลัก แล้วแยกย่อยออกอีกรวมเป็น 5 แขนง
Temporofacial division เลี้ยงกล้ามเนื้อใบหน้าส่วนบน แยกออกเป็น
แขนงขมับของเส้นประสาทเฟเชียล (Temporal branch of the facial nerve)
แขนงโหนกแก้มของเส้นประสาทเฟเชียล (Zygomatic branch of the facial nerve)
Cervicofacial division เลี้ยงกล้ามเนื้อใบหน้าส่วนล่าง แยกออกเป็น
แขนงด้านแก้มของเส้นประสาทเฟเชียล (Buccal branch of the facial nerve)
แขนงมุมกรามของเส้นประสาทเฟเชียล (Marginal mandibular branch of the facial nerve)
แขนงคอของเส้นประสาทเฟเชียล (Cervical branch of the facial nerve)
แขนง > ส่วนในกระดูกขมับ

เส้นประสาทเกรทเทอร์ พีโทรซัล (Greater petrosal nerve) เป็นประสาทพาราซิมพาเทติกเลี้ยงต่อมน้ำตา โพรงอากาศสฟีนอยด์ (sphenoid sinus) โพรงอากาศหน้าผาก (frontal sinus) โพรงอากาศขากรรไกรบน (maxillary sinus) โพรงอากาศเอทมอยด์ (ethmoid sinus) โพรงจมูก รวมทั้งรับรสชาติจากเพดานปากผ่านทางเส้นประสาทวิเดียน (Vidian nerve)
เส้นประสาทเลี้ยงกล้ามเนื้อสเตปีเดียส (Nerve to stapedius) ทำหน้าที่สั่งการกล้ามเนื้อสเตปีเดียสในหูชั้นกลาง
เส้นประสาทคอร์ดา ทิมพานี (Chorda tympani nerve) รับรสชาติจากด้านหน้า 2/3 ของลิ้น
แขนง > ส่วนนอกกระดูกขมับ

เส้นประสาทโพสทีเรียร์ออริคิวลาร์ (posterior auricular nerve) ควบคุมการเคลื่อนไหวของกล้ามเนื้อหนังศีรษะที่อยู่รอบใบหูบางส่วน
แขนงไปเลี้ยงกล้ามเนื้อไดแกสตริกมัดหลัง (Posterior belly of Digastric) และกล้ามเนื้อสไตโลไฮออยด์ (Stylohyoid muscle)
แขนงหลักของเส้นประสาทเฟเชียลทั้งห้า
แขนงขมับของเส้นประสาทเฟเชียล
แขนงโหนกแก้มของเส้นประสาทเฟเชียล
แขนงด้านแก้มของเส้นประสาทเฟเชียล
แขนงมุมกรามของเส้นประสาทเฟเชียล
แขนงคอของเส้นประสาทเฟเชียล
หน้าที่ > ประสาทนำออก

เส้นประสาทเฟเชียลทำหน้าที่หลักในการสั่งการควบคุมกลุ่มกล้ามเนื้อแสดงสีหน้า (muscles of facial expression) และยังสั่งการไปยังกล้ามเนื้อไดแกสตริกมัดหลัง (posterior belly of the digastric muscle) กล้ามเนื้อสไตโลไฮออยด์ (stylohyoid) และกล้ามเนื้อสเตปีเดียสในหูชั้นกลาง (stapedius) กล้ามเนื้อเหล่านี้เป็นกล้ามเนื้อลายที่เจริญมาจากส่วนโค้งคอหอยที่สอง (2nd pharyngeal arch)
เส้นประสาทเฟเชียลยังมีใยประสาทพาราซิมพาเทติกไปยังต่อมน้ำลายใต้ขากรรไกร (submandibular gland) และต่อมน้ำลายใต้ลิ้น (sublingual gland) ผ่านทางเส้นประสาทคอร์ดา ทิมพานี (chorda tympani) ระบบประสาทพาราซิมพาเทติกมีผลเพิ่มการหลั่งน้ำลายจากต่อมดังกล่าว นอกจากนี้ยังมีใยประสาทพาราซิมพาเทติกไปเลี้ยงเยื่อเมือกของจมูกและต่อมน้ำตาผ่านทางปมประสาทเทอริโกแพลาทีน (pterygopalatine ganglion)
เส้นประสาทนี้ยังทำหน้าที่เป็นประสาทนำออกในรีเฟล็กซ์กระจกตา (corneal reflex)
หน้าที่ > ประสาทนำเข้า

เส้นประสาทเฟเชียลรับรู้รสชาติจากด้านหน้าสองในสามของลิ้นผ่านทางเส้นประสาทคอร์ดา ทิมพานี การรับรู้รสชาติถูกส่งไปยังส่วนรับความรู้สึกของซอลิเทรี นิวเคลียส (solitary nucleus) ส่วนการรู้สึกทั่วไปของลิ้นจากด้านหน้าสองในสามของลิ้นมาทางเส้นประสาทไทรเจมินัลส่วนที่สาม (third division of trigeminal nerve; V-3) ซึ่งทั้งใยประสาทรับความรู้สึกทั่วไปและความรับรู้รสชาติจะเดินทางมาด้วยกันเป็นระยะทางสั้นๆ ผ่านทางเส้นประสาทลิ้น (lingual nerve) ก่อนที่เส้นประสาทคอร์ดา ทิมพานีจะแยกจากเส้นประสาทลิ้น
เส้นประสาทจะเข้าสู่หูชั้นกลางผ่านทางรูเปิดพีโทรทิมพานิก (petrotympanic fissure) ซึ่งตรงนี้เส้นประสาทจะไปรวมกับเส้นประสาทเฟเชียลที่เหลือบริเวณคลองเส้นประสาทคอร์ดา ทิมพานี จากนั้นใยประสาทรับรู้รสชาติส่วนนี้จะไปถึงปมประสาทเจนิคิวเลต (ซึ่งเป็นปมประสาทของใยประสาทรับรสชาติของเส้นประสาทคอร์ดา ทิมพานี และวิถีประสาทรับรสชาติอื่นๆ) จากปมประสาทเจนิคิวเลต ใยประสาทรับรสชาติซึ่งต่อไปเรียกว่าเนอร์วัส อินเตอร์มีเดียส (nervus intermedius) จะเดินทางผ่านปากรูประสาทหูขนานไปกับรากประสาทสั่งการของเส้นประสาทเฟเชียล แล้วเข้าไปยังแอ่งกะโหลกหลัง (posterior cranial fossa) แล้วไซแนปส์กับซอลิเทรี นิวเคลียส
โรคของเส้นประสาทเฟเชียล

การบาดเจ็บหรือความผิดปกติของเส้นประสาทเฟเชียลทำให้เกิดอัมพาตใบหน้าครึ่งซีกเฉียบพลัน (acute facial nerve paralysis) มีอาการอ่อนแรงของใบหน้าซีกหนึ่งด้านเดียวกับเส้นประสาทที่เป็นโรค อัมพาตเบลล์ (Bell's palsy) เป็นอัมพาตใบหน้าครึ่งซีกเฉียบพลันชนิดหนึ่งซึ่งเกิดขึ้นได้เอง เกิดจากปมประสาทของเส้นประสาทสมองอักเสบ มักเป็นผลตามมาหลังจากการติดเชื้อไวรัสหรือเป็นผลจากโรคไลม์ (Lyme disease) อัมพาตเบลล์ยังอาจเป็นผลข้างเคียงจากการฉีดยาชาเฉพาะส่วนในทางทันตกรรมผิดตำแหน่ง อัมพาตใบหน้าครึ่งซีกมีอาการใบหน้าเบี้ยวครึ่งซีกซึ่งแสดงอาการคล้ายกับโรคหลอดเลือดสมองได้ แต่อัมพาตชนิดนี้อาการดีขึ้นได้ด้วยยา
การทดสอบเส้นประสาทเฟเชียล

เนื่องจากเส้นประสาทเฟเชียลทำหน้าที่ควบคุมการเคลื่อนไหวของกล้ามเนื้อแสดงสีหน้าใต้อำนาจจิตใจ ดังนั้นการทดสอบเส้นประสาทเฟเชียลทำโดยการให้ผู้ถูกทดสอบยักคิ้ว ยิ้มยิงฟัน ขมวดคิ้ว หลับตาสนิท (หากผู้ถูกทดสอบทำไม่ได้ จะเรียกว่า ตาหลับไม่มิด (lagophthalmos))  ทำปากจู๋ ทำแก้มป่อง หากปกติจะต้องสมมาตรทั้งสองซีก
หากมีอัมพาตใบหน้าครึ่งซีกชนิดเซลล์ประสาทสั่งการส่วนบน (upper motor neuron lesion) ผู้ป่วยจะมีความผิดปกติเฉพาะกล้ามเนื้อใบหน้าส่วนล่างด้านตรงข้ามกับรอยโรค เนื่องจากกล้ามเนื้อใบหน้าส่วนบน (ได้แก่กล้ามเนื้อฟรอนทาลิสและกล้ามเนื้อหลับตา) ถูกเลี้ยงด้วยใยเส้นประสาทเฟเชียลทั้งสองข้าง ในขณะที่อัมพาตใบหน้าครึ่งซีกชนิดเซลล์ประสาทสั่งการส่วนล่าง (lower motor neuron lesion) จะมีอาการอ่อนแรงทั้งใบหน้าส่วนบนและส่วนล่างด้านเดียวกันกับรอยโรค
การทดสอบการรับรสชาติทำโดยการป้ายสารละลายที่มีรสชาติที่บริเวณด้านหน้า 2/3 ของลิ้น หรือใช้การกระตุ้นด้วยขั้วไฟฟ้า
รีเฟล็กซ์กระจกตา (Corneal reflex) เป็นการทดสอบการทำงานของเส้นประสาทสมองเส้นที่ 5 และ 7 โดยใยประสาทนำเข้านั้นคือใยประสาทรับความรู้สึกทั่วไปของเส้นประสาทไทรเจมินัล ส่วนใยประสาทขาออกคือเส้นประสาทเฟเชียล เมื่อมีการกระตุ้นบริเวณกระจกตาข้างหนึ่งโดยสิ่งแปลกปลอมหรือการสัมผัสจะทำให้มีการกะพริบตาทั้งสองข้างพร้อมกัน กลไกนี้เกิดจากการเส้นประสาทเฟเชียลควบคุมการทำงานของกล้ามเนื้อแสดงสีหน้ามัดหนึ่ง ชื่อว่ากล้ามเนื้อหลับตา (Orbicularis oculi) ทำหน้าที่กะพริบตา
รูปประกอบเพิ่มเติม

มุมมองด้านล่างของสมอง แสดงชื่อเส้นประสาทสมอง
ภาพตัดพื้นผิวของคอด้านขวา แสดงให้เห็นหลอดเลือดแดงคาโรติดและหลอดเลือดแดงใต้กระดูกไหปลาร้า (subclavian arteries)
เยื่อดูราและส่วนยื่นของมัน เมื่อเปิดเอาสมองและกะโหลกศีรษะครึ่งซีกขวาออก
ภาพชำแหละพื้นผิวของก้านสมอง มุมมองด้านท้อง
สมองส่วนท้ายและกลาง มุมมองด้านข้างด้านหลัง
ปมประสาทปมประสาทเทอริโกแพลาทีน และแขนง
เส้นประสาทขากรรไกรล่าง แขนงของเส้นประสาทไทรเจมินัล
เส้นประสาทขากรรไกรล่าง แขนงของเส้นประสาทไทรเจมินัล มุมมองจากกึ่งกลาง
แผนภาพเส้นประสาทเฟเชียลและเนอร์วัส อินเทอร์มีเดียส และแขนงเชื่อมกับเส้นประสาทอื่น
เส้นทางและแขนงเชื่อมของเส้นประสาทเฟเชียลในกระดูกขมับ
ส่วนบนของ medulla spinalis และสมองส่วนกลางและส่วนหลัง มองทางด้านหลัง
มุมมองของผนังด้านในของโพรงหูส่วนกลาง (ขยาย)
เยื่อแก้วหูข้างขวาและกระดูกค้อนและเส้นประสาทคอร์ดา ทิมพานี มุมมองจากด้านใน ด้านหลังด้านบน
ตำแหน่งของกระดูกห้องหูชั้นในข้างขวาในกะโหลกศีรษะ มุมมองจากด้านบน
ภาพชำแหละเส้นประสาทเฟเชียล
กระดูกขมับข้างซ้าย แสดงพื้นผิวของของโพรงหูส่วนกลาง (แดง) โพรงหลอดเลือดดำตามขวาง (ฟ้า) และเส้นประสาทเฟเชียล (เหลือง)
ด้านข้างของคอ แสดงตำแหน่งพื้นผิวที่สำคัญ
แขนงเส้นประสาทเฟเชียล
เส้นประสาทเฟเชียลในทารก
เส้นประสาทเฟเชียลในทารก
เส้นประสาทเฟเชียลในทารก
เส้นประสาทเฟเชียลในทารก
แหล่งข้อมูลอื่น

ent/8 จาก eMedicine
position of facial nerve on MRI
WUSTL - map เก็บถาวร 2005-11-18 ที่ เวย์แบ็กแมชชีน
เส้นประสาทเฟเชียลส่วนในกระดูกขมับ
เส้นประสาทของหลังศีรษะ ใบหน้า และด้านข้างคอ (แสดงเส้นประสาทเฟเชียลส่วนนอกกระดูกขมับ อยู่บริเวณกลางภาพ)
สำนักพยัคฆ์มังกร

สำนักพยัคฆ์มังกร (จีน: 龍虎門; อังกฤษ: Dragon Tiger Gate) เป็นการ์ตูนจีนกำลังภายใน อีกหนึ่งผลงานของหวงยี่หลาง ในส่วนแต่งเรื่องและเขียนภาพโดย ซิวฝูหลง เริ่มตีพิมพ์ครั้งแรกเมื่อ พ.ศ. 2513 ในขณะนั้นมีความยาวเพียง 4 เล่มเท่านั้น ภายหลังมีการแต่งเรื่องใหม่และขยายความขึ้นในช่วงปี พ.ศ. 2542 ซึ่งในปัจจุบันยังคงจัดพิมพ์อย่างต่อเนื่อง
มีผู้คนวิจารณ์ถึงภาพความรุนแรงที่ปรากฏในการ์ตูนรวมถึงเรื่องอื่นที่คล้ายกัน ส่งผลให้มีการประกาศกฎหมาย และมีการลดเนื้อหาที่รุนแรงในฉบับการ์ตูนจีน หลังจากพ.ศ. 2534 การ์ตูนชุดดังกล่าวได้มีการเขียนโดยศิลปินท่านอื่นแทนหวงยี่หลาง
เนื้อเรื่องหลัก

หวังเสี่ยวหู่ ไปตอแยกับมาเฟีย ลูกน้องลัทธิโลซา จึงเข้าไปเกี่ยวข้องกับวังวนการทำลายล้างจากประมุขเทพเพลิงเมฆา ทำให้บังเอิญไปพบกับหวังไห่เจียว ผู้เป็นอาซึ่งเป็นเจ้าสำนักหมัดปีศาจที่เกาหลี เลยทำให้ไปข้องเกี่ยวกับพรรคบัวขาว ซึ่งภายหลัง หวังเสี่ยวหู่พบว่า หวังฝูหู่ พ่อของตน เป็นเทพจันทราของพรรคบัวขาว เลยต้องช่วยพรรคบัวขาวต่อสู้กับอิทธิพลของพรรคโลซา และพรรคโสมของเกาหลี ภายหลัง ลัทธิโลซาได้ยืมกำลังพรรคเสียดฟ้าจากประเทศไทย และพรรคดึกดำบรรพ์จากประเทศไทย มาร่วมต่อต้านพรรคบัวขาว หวังเสี่ยวหู่ตายในเหตุการณ์นั้น
ตัวละคร

บทความหลัก: รายชื่อตัวละครในสำนักพยัคฆ์มังกร
เพลงยุทธ์ที่ปรากฏในเรื่อง และภาคเสริม

คัมภีร์เปลี่ยนเส้นเอ็น
พลังระฆังทอง
คัมภีร์ล้างกระดูก
พลังกุมารทอง
เพลงดาบไร้ลักษณ์
เพลงเตะไร้ลักษณ์
พลังราชันย์
เพลงเตะฟ้าชำรุด
ฝ่ามือน้ำแข็ง
เพลงกระบองวังมังกร
เพลงกระบองแสวงพ่าย
เทพพลังมี่จง
กรงเล็บ7สังหาร
พลังเพลิงน้ำแข็งสวรรค์
คัมภีร์เก้าเมฆา
เทพพลังเกราะทอง
พลังกระดูกเหล็ก
พลังทองเหลือง
คัมภีร์จักรวาลสะท้านฟ้า ขั้นที 1-39
คัมภีร์ผานกู่สะท้านฟ้า ขั้นที 1-39
คัมภีร์ฝูอี้ถามฟ้า ขั้นที 1-39
คัมภีร์พรต
18 ฝ่ามือพิชิตมังกร
ไม้ตีสุนัข
18 เพลงเตะพิชิตมังกร
คัมภีร์มารนพเก้า
คัมภีร์เก้าสุริยัน
เพลงเตะสายฟ้า
ฝ่ามือยูไล 9 กระบวนท่า
คัมภีร์สุริยัน 13 ชีพจร
คัมภีร์ยมภพ
คัมภีร์สาวหยก
มหาเวทย์ดูดดาว
ดรรชนีกระบี่หกชีพจร
คัมภีร์หมื่นพิษ
พลังเก้ามรณะ
กรงเล็บสลักกระดูก
เคล็ดวิชากระบี่สายฟ้าม่วง
พลังไทเก๊ก เคล็ดวิชาประกอบด้วย ผนึกนอกใน ผนึกกายใจ ผนึกฟ้าพิภพแยกเป็นเบื้องบนและเบื้องล่าง
เพลงกระบี่ดอกหิมะ เคล็ดวิชาประกอบด้วย หิมะต้องใบหน้า ดอกเหมยเบ่งบาน หิมะโปรยทั่วทิศ ดอกเหมยห้ากลีบ หิมะเดิอนหก เจ็ดดาวล้อมเดือน ฝนหิมะแปดทิศ กระบี่หิมะเก้าฟ้า
เพลงฝ่ามือแปดทิศ เคล็ดวิชาประกอบด้วย คลื่นพิโรธ คลื่นเสียดฟ้า นุนซับวารี คีรีดั่งคลื่นยักษ์ สองเซียนเด่นล้ำ
เวทย์อัศดง เคล็ดวิชาประกอบด้วย สะบั้นเหล็กสะบั้นบูรพา ดับวิถีสาดน้ำกร่อนศิลา สะบั้นมรสุมสะบั้นพันดาบ สะบั้นธาร
เวทย์ใจพิฆาต เคล็ดวิชาประกอบด้วย จักรพิฆาต สายฟ้าพิฆาต ทมิฬพิฆาต ดาบพิฆาต ฝนพิฆาต อัสนีพิฆาต
เพลงเตะราชันย์
บังคับกระบี่โบยบิน
ดรรชนีเอกสุริยัน
เพลงเตะตระกูลเถี่ย
พลังไหมฟ้า
คัมภีร์คืนเยาว์
พลังเพลิงน้ำแข็ง
เคล็ดวิชาหกเทพ
กรงเล็บบดกระดูก